text: কালবেলা ভারতীয় কথাসাহিত্যিক সমরেশ মজুমদার লিখিত একটি উপন্যাস যা ১৯৮১-৮২ খ্রিস্টাব্দে দেশ পত্রিকায় প্রথম ধারাবাহিকভাবে প্রকাশিত হয়। ১৯৮৪ খ্রিস্টাব্দে এ উপন্যাসের জন্য লেখক বিখ্যাত আকাদেমি পুরস্কার লাভ করেন। লেখকের ব্যক্তি অভিজ্ঞতার আলোকেই উপন্যাসের প্রেক্ষাপট নির্মিত।
  
  কাহিনি 
  এই উপন্যাসটি একটি গল্পত্রয়ীর অংশ; এ ত্রয়ীর অন্য দুটি উপন্যাসের নাম উত্তরাধিকার এবং কালপুরুষ। গল্পত্রয়ীর কেন্দ্রীয় চরিত্র হলো যুবক অনিমেষ যে ১৯৭০-এ প্রথমার্দ্ধে নকশালবাড়ি আন্দোলনে জড়িয়ে পড়ে এবং পুলিশের হাতে ধরা পড়ে নির্যাতিত হয়। অমানুষিক নির্যাতন তাকে শারীরিকভাবে পঙ্গু করে দেয়। অনিমেষের জীবনের চড়াই-উৎরাই, উত্থান-পতনের কাহিনী ঘিরে তৎকালীন পশ্চিমবঙ্গের রাজনৈতিক এবং সামাজিক চিত্রের একটি নিখুঁত চিত্র এই উপন্যাসচক্রে প্রতিফলিত হয়েছে।
  
  পর্দায় 
  গৌতম ঘোষের পরিচালনায় কালবেলা চলচ্চিত্র নির্মিত হয়। পরবর্তীতে দশ-পর্বের ধারাবাহিক নির্মাণ করা হয় দূরদর্শনের জন্য।
  
  তথ্যসূত্র
  
  বিষয়শ্রেণী:বাংলা উপন্যাস
  বিষয়শ্রেণী:সমরেশ মজুমদারের উপন্যাস
  বিষয়শ্রেণী:বাংলা ভাষার ভারতীয় উপন্যাস
title: কালবেলা (উপন্যাস)